અમેરિકી મોડલ તથા અભિનેત્રી નરગિસ ફખરી ૨૦૦૪માં ‘નેક્સ્ટ ટોપ મોડલ’ નામના રિયાલિટી શોમાં ભાગ લીધા બાદ મોડલિંગ કરવા લાગી. ત્યારબાદ તેને લાગ્યું કે આટલું જ તેના માટે પૂરતું નથી અને તે પોતાની કરિયરને નવી દિશા આપવા માટે બોલિવૂડમાં ગઇ. ઇમ્તિયાઝ અલી નિર્દેશિત ‘રોક સ્ટાર’થી તેણે હિંદી ફિલ્મોમાં પગ મૂક્યો. આ ફિલ્મ સુપરહિટ રહી અને નરગિસને ત્યારબાદ ફિલ્મો મળવા લાગી. ‘મદ્રાસ કેફે’, ‘મૈં તેરા હીરો’, ‘અઝહર’, ‘હાઉસફૂલ-૩’ અને ‘બેન્જો’ જેવી ફિલ્મો તેણે કરી. આ દરમિયાન તેણે એક અંગ્રેજી તથા એક તામિલ ફિલ્મમાં પણ કામ કર્યું. આ વર્ષે તે એક અંગ્રેજી ફિલ્મ ‘ફાઇવ વેડિંગ’માં પણ જોવા મળશે.